ཉེ་བའི་ལོ་ཤས་རིང་རྒྱ་ནག་མི་དམངས་སྤྱི་མཐུན་རྒྱལ་ཁབ་ནང་རྒྱ་གཞུང་གིས་སྤྱི་མང་ལ་འཆར་གཞི་ལྡན་པའི་དྲག་གནོན་ཤུགས་ཆེར་བཏང་བ་ཤེས་རྟོགས་བྱུང་བ་ལྟར།ཚོགས་ཆུང་གི་ངོས་ནས་རྒྱ་གཞུང་གིས་གཞུང་འབྲེལ་མིན་པའི་སྒྲིག་འཛུགས་ཁག་དང་སྤྱི་མང་གི་ཚོགས་སྡེ་གཞན་དག་ལ་རྒྱ་ནག་སྐམ་ས་ཆེན་མོའི་ནང་ལོགས་ཀྱི་ཕྱིའི་གཞུང་འབྲེལ་མིན་པའི་ཚོགས་པ་སྒྲིག་འཛུགས་ཁག་གི་ལས་འགུལ་ལ་དོ་དམ་བཅའ་ཁྲིམས་དང་ཐེབས་རྩའི་བཅའ་ཁྲིམས་སོགས་ལོག་སྤྱོད་ཀྱི་ཁྲིམས་སྒྲིག་འདྲ་མིན་སྣ་ཚོགས་ལག་བསྟར་བྱས་པར་བློ་འཚབ་གནང་ཡོད།ཚོགས་ཆུང་གི་ངོས་ནས་གཞུང་འབྲེལ་མིན་པའི་སྤྱི་མང་གིས་མི་རིགས་དབྱེ་འབྱེད་འགོག་ཐབས་དང་འགྲོ་བ་མིའི་ཐོབ་ཐང་སྲུང་སྐྱོབ་ཀྱི་གལ་ཆེའི་ལས་དོན་བསྒྲུབས་པ་གླེང་སློང་བྱས་ནས།རྒྱ་ནག་དམར་ཤོག་གཞུང་ལ་མི་རིགས་དབྱེ་འབྱེད་ཀྱི་དཀའ་རྙོག་སེལ་ཐབས་ཀྱི་ཕྱག་ལས་གནང་མཁན་སྤྱི་མང་དང་དམིགས་བསལ་གཞུང་འབྲེལ་མིན་པའི་ཚོགས་སྡེ་ཁག་གི་ཐོག་འཛིན་པའི་ཁྲིམས་སྒྲིག་ལྷོད་ཡངས་གཏོང་དགོས་པ་དང་།རྒྱལ་སྤྱིའི་གཞུང་འབྲེལ་མིན་པའི་སྒྲིག་འཛུགས་ཀྱི་འགྲོ་ལུགས་འགྲོ་སྟངས་ཕྱི་གསལ་ནང་གསལ་གྱིས་ཡར་རྒྱས་གཏོང་དགོས་པའི་འབོད་སྐུལ་ཞུས་ཡོད་པ་རེད།